Hämeenlinnan Mestarien liigan kotiavaus suomalaisen Euroviikon huipentuma - Lentopalloliitto
Hämeenlinnan lisäksi kotona pelaavat Challenge Cupissa Savo Volley tiistaina Kuopiossa miesten puolella slovenialaista Kamnikia vastaan ja Pölkky Kuusamo keskiviikkona naisten puolella kreikkalaisen Thiraksen kanssa.
Vieraskentällä esiintyvät puolestaan Perungan Pojat ranskalaisen Poitiersin vieraana tiistaina miesten Challenge Cupissa ja Ford Store Levoranta (VaLePa) miesten CEV Cupissa tsekeissä Kladnon vieraana torstaina.
Hämeenlinnan Mestarien liigan kamppailu on nähtävissä ISTV:n Ruutu -palvelusta. Selostajana Toni Flink ja asiantuntijana Vesa Kujanpää
Yle Arena näyttää puolestaan tutusti suomalaisjoukkueiden kotipelit CEV ja Challenge Cupissa eli tällä viikolla Kuopion ottelun tiistaina Janne Romppaisen selostamana ja Kuusamon ottelun keskiviikkona Niko Huupposen selostamana.
Savo Volleyn ja Perungan Poikien pelit on ennakkotietojen mukaan nähtävissä www.laola1.tv -palvelusta.
Naisten Mestarien liigassa nähdään suomalaisväriä myös kolmikon Roosa Koskelo, Daniela Öhman ja Michaela Madsen merkeissä. Lisäksi suomalaisista ovat kentällä miesten CEV Cupissa Lauri Kerminen ja Eemi Tervaportti.
Suomalaistuomareista Kari Partiainen päätuomaroi CEV Cupissa Italiassa ja Kari Jokelainen on verkolla Mestarien liigassa Saksassa.
Tämän viikon Eurocupin suomalaisjoukkueiden ottelut (Suomen aikaa)
18.12. 18:30 Savo Volley - Calcit Volley Kamnik (Slovenia), Challenge Cup M
18.12. 21:00 Stade Poitevin Poitiers (Ranska) - Perungan Pojat, Challenge Cup M
19.12. 18:30 Pölkky Kuusamo - AO Thiras (Kreikka). Challenge Cup N
19.12. 20:00 Hämeenlinna - Eczacibasi VitrA Istanbul (Turkki), Mestarien liiga N
20.12. 19:30 Kladno Volejbal cz (Tsekki) - Ford Store Levoranta, CEV Cup M
Ulkomailla pelaavien suomalaisten Eurocupin ottelut tällä viikolla
19.12. 14:00 Kuzbass Kemerovo (Lauri Kerminen, päävalmentaja Tuomas Sammelvuo)- Indykpol AZS Olsztyn, CEV Cup M
19.12. 17:00 Istanbul BBSK - Olympiacos Piraeus (Eemi Tervaportti), CEV Cup M
19.12. 20:00 Allianz MTV Stuttgart (Roosa Koskelo) - Beziers VB (Daniela Öhman)
20.12. 19:00 Budowlani Lodz - RC Cannes (Michaela Madsen)
Suomalaistuomareiden Eurocupin ottelut tällä viikolla
18.12. Ari Jokelainen verkkotuomarina miesten Mestarien liigassa, United Volleys Frankfurt - Halkbank Ankara
20.12. Kari Partiainen päätuomarina miesten CEV Cupissa, Trentino Itas (Italia) - Hypo Tirol AlpenVolleys Haching (Saksa)